इमारत के बेसमेंट के मलवे में पांच मजदूर दबे, एक की मौत
दक्षिणदिल्ली के न्यू फ्रेंड्स कालोनी में निर्माणाधीन इमारत के बेसमेंट का मलवा ढहने से पांच मजदूर दब गए। हादसे में एक मजदूर की मौत हो गई। मृतक की पहचान बद्री के रूप में हुई है। हादसे में गंभीर रूप से घायल हुए मजदूरों की पहचान भूपेंद्र, प्रेम, चंद्रपाल और माखन के रूप में हुई है। सभी घायलों को एम्स के ट्रामा सेंटर में भर्ती कराया गया है। जहां उनकी हालत नाजुक बनी हुई है।
न्यू फ्रेंड्स कालोनी थाना पुलिस ने हादसे को लेकर आईपीसी की धारा 304ए (लापरवाही से मौत), 337 (चोट लगाना) और 288 (इमारत बनाते समय लापरवाही) का मामला दर्ज कर जांच शुरू कर दी है। पुलिस सूत्रों के अनुसार न्यू फ्रेंड्स कालोनी स्थित माता के मंदिर के सामने एक इमारत का निर्माण हो रहा है। सुबह करीब दस बजे इमारत का बेसमेंट अचानक ढह गया। जिसमें वहां काम कर रहे पांच मजदूर मलवे में दब गए। मौके पर मौजूद लोगों ने दिल्ली पुलिस और दमकल विभाग को सूचना दी। मौके पर पहुंची दमकल विभाग एवं डिजास्टर मैनेजमेंट की यूनिट ने मलवे में दबे पांचों मजदूरों को बाहर निकाल कर एम्स ट्रामा सेंटर के लिए रवाना किया। जहां चिकित्सकों ने ब्रदी नामक मजदूर को मृत घोषित कर दिया।
hin_Deva hin_Deva hin_Deva